เรื่องร้องเรียน: ยังมีคนโบกรถมาจอดบนทางฟุตบาทตลอดค่ะ เคยแจ้งไปแล้วหลายครั้ง แก้ไขได้ไม่กี่วันก็กลับมาเป็นแบบเดิมค่ะ
การดำเนินการของเจ้าหน้าที่: สำนักงานเขตบางกอกน้อย โดยฝ่ายเทศกิจ ได้ดำเนินการตรวจสอบเรื่องร้องเรียน พบว่าบริเวณดังกล่าว เป็นพื้นที่ของการรถไฟที่ได้ให้สัมปทานแก่ผู้ประกอบการ เพื่อทำเป็นที่ให้เช่าจอดรถแก่ผู้ที่มาใช้บริการบริเวณโดยรอบ โดยพื้นที่ทั้งหมดเป็นของการรถไฟแห่งประเทศไทย แต่อย่างไรก็ตามจากปัญหาที่ผู้ร้องเรียนได้แจ้งเข้ามานั้น ฝ่ายเทศกิจได้ประสานไปยังสถานีตำรวจที่รับผิดชอบ ลงพื้นที่ร่วมกับสำนักงานเขตบางกอกน้อย เพื่อประสานขอความร่วมมือไปยังผู้ประกอบการ มิให้นำรถยนต์ขึ้นมาจอดบนทางเท้า กีดขวางทางสัญจรไป-มา ของประชาชน และได้นำแบริเออร์มากั้นเพื่อมิให้รถยนต์จอดล้ำเข้ามาบนทางเท้าค่ะ
ความเห็นของผู้แจ้ง: ยังมีคนโบกรถมาจอดบนทางฟุตบาทตลอดค่ะ เคยแจ้งไปแล้วหลายครั้ง เอาแบริเออร์มากั้นแต่ส่วนสั้นๆนิดเดียว ที่เหลือยังเอารถมาจอดบนฟุตบาท
พื้นที่: แขวงศิริราช เขตบางกอกน้อย กรุงเทพมหานคร